Marta Torres i Edurne Romero, falleres majors de Llíria 2019
29 de juny de 2018

Marta Torres Expósito i Edurne Romero Lozano han sigut elegides fallera major i fallera major infantil de Llíria, respectivament, per a l'exercici 2019. L'acte oficial de nomenament s'ha celebrat esta vesprada a Ca la Vila després de no haver-s'hi presentat altres candidatures a màximes representants de la festa fallera al municipi.

Marta Torres pertany a la Falla Avinguda dels Furs i voltants mentres que Edurne Romero és fallera de la comissió Pla de l'Arc. Les dos prendran, en el mes d'octubre, el relleu de Carmen Tórtola i Ainhoa Martínez, que també han estat presents en l'acte, junt amb el regidor de Festes, Pedro Vicente, i el president de la Junta Local Fallera, Manolo Romero.

L’edil les ha felicitat, en nom de la ciutat, per la seua elecció com a reines de les Falles de Llíria per a l'any que ve.